cyanic-selkie/wikianc huggingface dataset:
সারণীকৃত ইসলামি বর্ষপঞ্জি
৩০ বছরের চক্র
ইসমাইলি তাইয়েবি সম্প্রদায় তাদের ৩০ বছরের চক্রে এক বছরে তিনটি অধি দিন বিলম্বিত করে: এইভাবে তৃতীয়টি ৮ বছর, সপ্তম থেকে ১৯ বছর এবং ১০ম থেকে ২৭তম বছর। আরেকটি সংস্করণ রয়েছে যেখানে এছাড়াও চতুর্থ অধি দিনটি ১১ বছরে স্থগিত করা হয় এবং শেষ অধি দিবসটি ৩০-বছরের চক্রের শেষ বছরে রাখা হয়।
এর গড় মাস হল ২৯ ১৯১/৩৬০ দিন = ২৯.৫৩০৫৫৫৫... দিন, বা ২৯ দিন ১২ ঘন্টা ৪৪ মিনিট৷ এটি সামান্য খুব ছোট এবং তাই প্রায় ২৫০০ সৌর বছর বা ২৫৭০ চান্দ্র বছরে একটি দিন যুক্ত হবে। সারণীকৃত ইসলামি বর্ষপঞ্জিও বিভিন্ন কারণে স্বল্প মেয়াদে পর্যবেক্ষণ ভিত্তিক বর্ষপঞ্জি থেকে বিচ্যুত হয়।
কুয়েতি অ্যালগরিদম
গ্রেগরীয় বর্ষপঞ্জি তারিখ এবং ইসলামি বর্ষপঞ্জি তারিখের মধ্যে রূপান্তর করতে মাইক্রোসফটের কুয়েতি অ্যালগরিদম উইন্ডোজে ব্যবহার করা হয়। অ্যালগরিদমীয় গ্রেগরীয় সৌর পঞ্জিকা ও প্রকৃত পর্যবেক্ষণ দ্বারা নির্ধারিত ইসলামি চন্দ্র পঞ্জিকার মাঝে আগাম সংজ্ঞায়িত কোনো নির্দিষ্ট সাদৃশ্য নেই। বর্ষপঞ্জিগুলোর মধ্যে কিছুটা অনুমানযোগ্য রূপান্তর করার প্রচেষ্টা হিসাবে মাইক্রোসফট কুয়েত থেকে ঐতিহাসিক তথ্যের পরিসংখ্যানগত বিশ্লেষণের ভিত্তিতে এই অ্যালগরিদম তৈরি করেছে বলে দাবি করে৷ রব ভ্যান জেন্টের মতে, তথাকথিত "কুয়েতি অ্যালগরিদম" হল ১১শ শতাব্দীর ইসলামি জ্যোতির্বিজ্ঞানের সারণীতে ব্যবহৃত আদর্শ সারণীকৃত ইসলামি বর্ষপঞ্জি অ্যালগরিদমের শুধুই একটি বাস্তবায়ন।
শাহ নিমাতুল্লাহ ওয়ালি
শাহ নিমাতুল্লাহ বা শাহ নিমাতুল্লাহ ওয়ালি (১৩৩০-১৪৩১)(, নেমাতুল্লাহ, নিমাতাল্লাহ এবং নি’মাত আল্লাহ হিসেবে উচ্চারিত হয়ে থাকে, চৌদ্দতম এবং পনেরতম শতাব্দির একজন সুফি তরিকার পীর এবং পণ্ডিত ছিলেন। তাকে নিমাতুল্লাহি তরিকার প্রবর্তক হিসেবে বিবেচনা করা হয়।
সারণীকৃত ইসলামি বর্ষপঞ্জি
৮ বছরের চক্র
৩০-বছরের চক্র নির্ভর সারণীকৃত বর্ষপঞ্জির তুলনায় কম নির্ভুল হলেও এটি জনপ্রিয় ছিল কারণ প্রতিটি চক্রে সপ্তাহের দিনগুলি একই বর্ষপঞ্জির তারিখে পড়ে। অন্য কথায়, ৮ম বছরের চক্রটি ঠিক ৪০৫ সপ্তাহ দীর্ঘ, যার ফলে প্রতি মাসে ঠিক ৪.২১৮৭৫ সপ্তাহ পড়ে।
শাহ নিমাতুল্লাহ ওয়ালি
জীবনী
নিমাতুল্লাহ সিরিয়ার আলেপ্পুতে জন্মগ্রহণ করেন। তার জীবনীকার আব্দ আল-রাজ্জাক কিরমানি এবং আব্দ আল আযিয ওয়াইজের গ্রন্থ থেকে পাওয়া যায় যে, নিমাতুল্লাহর বংশ পরম্পরা ইসলামের সপ্তম ইমাম ইমাম মুসা কাজিম এর থেকে শুরু হয়েছে। নিমাতুল্লাহ ব্যাপকভাবে মুসলিম বিশ্ব ভ্রমণ করেন, অনেক পীরের দর্শনশাস্ত্রের জ্ঞান অর্জন করেন, কিন্তু এমন কোন পীরের সন্ধান পাননি যার হাতে বায়াত দানের মাধ্যমে তাকে পীর হিসেবে গ্রহণ করবেন।নিমাতুল্লাহ প্রসিদ্ধ ইসলামি পণ্ডিত, দার্শনিক এবং আধ্যাত্বিক সুফি ইবনে আরাবির লেখনির উপর ব্যাপক গবেষণা করেন। নিমাতুল্লাহ মক্কা শরীফে আব্দুল্লাহ ইয়াফির সাথে দেখা করেন এবং পরবর্তীকালে তার শিষ্যত্ব গ্রহণ করেন।তিনি তার গুরুর সাথে ৭ বছর ধরে গভীর গবেষণায় নিমগ্ন ছিলেন। আধ্যাত্বিকতার ছোঁয়ায় পরিবর্তনের পর, তিনি আবারো বিশ্বময় সফরে বের হন, তবে এবার স্রষ্টা জ্ঞানে জ্ঞানী গুরু হিসেবে।
নি’মাতুল্লাহর মৃত্যুর পরপরই, তার খ্যাতি পার্সিয়া এবং ভারত জুড়ে ছড়িয়ে পড়ে (যদিও ভারতে তার উপস্থিতি তেমন উল্লেখযোগ্য ছিল না) এবং বলা হয়ে থাকে বর্তমানে তার নামে যে তরিকা প্রচলিত রয়েছে সে তরিকায় তিনি বহু অনুসারীর বায়াত গ্রহণ করেছেন।
মাজার
ইরানের মাহানে তার মাজার অবস্থিত।
কানাডা জাতীয় ফুটবল দল
কানাডা জাতীয় ফুটবল দল নিম্নোক্ত নিবন্ধগুলো বোঝানো যেতে পারে:
কুমার নদী
কুমার নদী শব্দটি দ্বরা সাধারণত নিম্নের নদীগুলোকে বোঝায়।
নদী
বড়ি কো আচার
বড়ি সিদ্ধ মটরশুটির একটি নেপালি শব্দ। বড়ি কো আচার নেওয়ারি জনগণের অন্যতম উপাদেয় খাবার। মশলার সঙ্গে বড়ি মিশিয়ে আচার তৈরি করা হয়।
বাগিয়া
alt=|থাম্ব|200x200পিক্সেল| বাগিয়া alt=|থাম্ব|200x200পিক্সেল| বাগিয়া বাগিয়া (পিঠা নামেও পরিচিত) ভারত ও নেপালের মৈথিল এবং থারু সম্প্রদায়ের একটি সুস্বাদু খাবার। এটি একটি ডাম্পলিং, যা চালের আটার একটি বাহ্যিক আবরণ এবং চাকু, শাকসবজি এবং অন্যান্য ভাজা উপাদানগুলির মতো মিষ্টি পদার্থের অভ্যন্তরীণ উপাদান নিয়ে গঠিত। থারু সমাজে সুস্বাদু খাবারটি অত্যন্ত গুরুত্বপূর্ণ ভূমিকা পালন করে এবং লক্ষ্মী পূজার দিনে দীপাবলি (দীপাবলি বা তিহার নামেও পরিচিত) উৎসবের একটি মূল অংশ।
২০২২ উয়েফা চ্যাম্পিয়নস লিগ ফাইনাল
২০২২ উয়েফা চ্যাম্পিয়নস লিগ ফাইনাল হবে ২০২১–২২ উয়েফা চ্যাম্পিয়নস লিগের চূড়ান্ত ম্যাচ, ইউরোপের প্রিমিয়ার ক্লাব ফুটবল টুর্নামেন্টের ৬৭তম মৌসুম এবং ইউরোপিয়ান চ্যাম্পিয়নস ক্লাব হতে উয়েফা চ্যাম্পিয়নস লিগে নাম পরিবর্তন করার পর ৩০তম আসর। এই ম্যাচটি ২০২২ সালের ২৮শে মে মাসে ফ্রান্সের সাঁ-দ্যনির স্তাদ দ্য ফ্রান্সে অনুষ্ঠিত হবে।
ফাইনালটি মূলত ইংল্যান্ডের জার্মানির অ্যালিয়াঞ্জ এরিনাতে অনুষ্ঠিত হওয়ার কথা ছিল। কিন্তু, ২০২০ ফাইনাল স্থগিত এবং স্থানান্তরের কারণে, চূড়ান্ত আয়োজকদের এক বছর পিছিয়ে দেওয়া হয়েছিল, পরিবর্তিতে সেন্ট পিটার্সবার্গে ২০২২ সালের ফাইনাল আয়োজন করার সিদ্ধান্ত হয়।
২০২২ সালের ফেব্রুয়ারি মাসে, উয়েফা এক ঘোষণায় জানিয়েছিল যে তারা চলমান রুশ-ইউক্রেনীয় সংকটের কারণে সেন্ট পিটার্সবার্গে এই ম্যাচটি আয়োজন না করার বিষয়টি বিবেচনা করা হচ্ছে। ২৪শে ফেব্রুয়ারি ইউক্রেনে রুশ আক্রমণের পর, উয়েফা নির্বাহী কমিটির একটি অসাধারণ সভা আহবান করে, যেখানে আনুষ্ঠানিকভাবে রাশিয়া থেকে এই ম্যাচটি প্রত্যাহার করবে বলে আশা করা হয়েছিল।  এর একদিন পর, উয়েফা নিশ্চিত করেছিল যে ফাইনালটি প্যারিসের ঠিক উত্তরে অবস্থিত সাঁ-দ্যনির স্তাদ দ্য ফ্রান্সে অনুষ্ঠিত হবে।  এই স্টেডিয়াম ইতিপূর্বে  ২০০০ এবং ২০০৬ সালের ফাইনাল আয়োজন করেছে।
মাঠ
ক্রেস্তভস্কি স্টেডিয়ামে এটিই হবে প্রথম উয়েফা ক্লাব প্রতিযোগিতার ফাইনাল, যা উয়েফা ইউরো ২০২০-এর ১২ টি মাঠের মধ্যে একটি। স্টেডিয়ামটি এর আগে ২০১৭ ফিফা কনফেডারেশন্স কাপ (ফাইনাল সহ) এবং ২০১৮ ফিফা বিশ্বকাপ ম্যাচগুলো আয়োজন করেছিল। ম্যাচটি হবে রাশিয়ায় অনুষ্ঠিত তৃতীয় উয়েফা এবং মস্কোর বাইরে প্রথম অনুষ্ঠিত ফাইনাল। এর আগে ম্যানচেস্টার ইউনাইটেড এবং চেলসির মধ্যেকার ২০০৮ উয়েফা চ্যাম্পিয়নস লিগ ফাইনাল এবং ১৯৯৯ সালের উয়েফা কাপ ফাইনালে পারমা এবং মার্সেইঅনুষ্ঠিত হয়। দুটি ম্যাচই লুঝনিকি স্টেডিয়ামে অনুষ্ঠিত হয়েছিল।
২০২২ সালের ফেব্রুয়ারি মাসে ইউক্রেনে রুশ আক্রমণের পর, উয়েফা ২৫শে ফেব্রুয়ারি তারিখে তাদের নির্বাহী কমিটির একটি জরুরি সভার আয়োজন করে, যেখানে তারা সাঁ-দ্যনির স্তাদ দ্য ফ্রান্সে ফাইনালটি আয়োজনের সিদ্ধান্ত নিয়েছিল। প্রতিস্থাপন আয়োজক হিসেবে প্রস্তাবিত অন্যান্য শহরগুলো হলো আমস্টারডাম, বার্সেলোনা, মিউনিখ এবং রোম। ফ্রান্স ২০০৬ সালের পর থেকে উয়েফা চ্যাম্পিয়নস লিগের ফাইনাল আয়োজন করেনি।
আয়োজক নির্ধারণ
উয়েফা চ্যাম্পিয়নস লিগ, উয়েফা ইউরোপা লিগ, এবং ২০২১ সালের উয়েফা নারী চ্যাম্পিয়নস লিগের ফাইনালের স্থান নির্বাচন করার জন্য উয়েফা কর্তৃক ২৮ সেপ্টেম্বর ২০১৮ সালে একটি উন্মুক্ত নিলাম প্রক্রিয়া আয়োজন করা হয়। এসোসিয়েশনকে ২০১৮ সালের ২৬ অক্টোবর তারিখের মধ্যে তাদের আয়োজক হওয়ার ইচ্ছা প্রকাশ এবং ২০১৯ সালের ১৫ই ফেব্রুয়ারি তারিখের মধ্যে দলিল জমা দিতে বলা হয়েছিল।
উয়েফা ১ নভেম্বর ২০১৮ তারিখে ঘোষণা করেছিল যে দুটি এসোসিয়েশন ২০২১ উয়েফা চ্যাম্পিয়ন্স লিগের ফাইনাল আয়োজনের জন্য আগ্রহ প্রকাশ করেছে এবং ২২ ফেব্রুয়ারি ২০১৯ তারিখে উভয় এসোসিয়েশন তাদের সময়সীমার মধ্যে তাদের বিড জমা দিয়েছে।
ক্রেস্তভস্কি স্টেডিয়ামকে উয়েফা নির্বাহী কমিটি ২৪ সেপ্টেম্বর ২০১৯ স্লোভেনিয়ার লিউব্লিয়ানায় তাদের বৈঠকের সময় নির্বাচিত করেছিল, যেখানে ২০২১ এবং ২০২৩ উয়েফা চ্যাম্পিয়নস লিগ ফাইনালের জন্য আয়োজক নিয়োগ করা হয়েছিল।
১ জুন ২০২০ সালে, উয়েফা নির্বাহী কমিটি ঘোষণা করেছিল যে ইউরোপে কোভিড-১৯ মহামারীর জন্য ২০২০ সালের ফাইনাল স্থগিত ও স্থানান্তরের কারণে, সেন্ট পিটার্সবার্গ পরিবর্তিতে ২০২২ সালের ফাইনাল আয়োজন করবে।
ম্যাচ
"স্বাগতিক" দল (প্রশাসনিক উদ্দেশ্যে) কোয়ার্টার ফাইনাল এবং সেমিফাইনাল ড্রয়ের পরে অনুষ্ঠিত অতিরিক্ত ড্র দ্বারা নির্ধারিত হবে।
মনোহরগঞ্জ (দ্ব্যর্থতা নিরসন)
মনোহরগঞ্জ শব্দটি দিয়ে বোঝানো হতে পারে:
২ (দ্ব্যর্থতা নিরসন)
২ বা দুই দ্বারা বোঝানো হতে পারে:
মুরাদনগর (দ্ব্যর্থতা নিরসন)
মুরাদনগর শব্দটি দিয়ে বোঝানো হতে পারে:
কানাডা জাতীয় পুরুষ ফুটবল দল
কানাডা জাতীয় পুরুষ ফুটবল দল (Équipe du Canada de soccer masculin,  Canada men's national soccer team) হচ্ছে আন্তর্জাতিক ফুটবলে কানাডার প্রতিনিধিত্বকারী পুরুষদের জাতীয় দল, যার সকল কার্যক্রম কানাডার ফুটবলের সর্বোচ্চ নিয়ন্ত্রক সংস্থা কানাডীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯১২ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৮৮৫ সালের ২৮শে নভেম্বর তারিখে, কানাডা প্রথমবারের মতো আন্তর্জাতিক খেলায় অংশগ্রহণ করেছে; মার্কিন যুক্তরাষ্ট্রের নিউয়ার্কে অনুষ্ঠিত উক্ত ম্যাচে কানাডা মার্কিন যুক্তরাষ্ট্রকে কাছে ১–০ গোলের ব্যবধানে পরাজিত করেছে।
৩০,০০০ ধারণক্ষমতাবিশিষ্ট বিএমও ফিল্ডে দ্য কানুকস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কানাডার রাজধানী অটোয়ায় অবস্থিত। বর্তমানে এই দলের ম্যানেজারের দায়িত্ব পালন করছেন জন হার্ডম্যান এবং অধিনায়কের দায়িত্ব পালন করছেন র‍েঞ্জার্সের মধ্যমাঠের খেলোয়াড় স্কট আর্টফিল্ড।
কানাডা এপর্যন্ত কেবলমাত্র ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে ১৯৮৬ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, কনকাকাফ গোল্ড কাপে কানাডা অন্যতম সফল দল, যেখানে তারা ২টি (১৯৮৫ এবং ২০০০) শিরোপা জয়লাভ করেছে। এছাড়াও, কানাডা ২০০১ ফিফা কনফেডারেশন্স কাপের গ্রুপ পর্বে অংশগ্রহণ করেছে।
জুলিয়ান দে গুসমান, পল স্ট্যাল্টেরি, আটিবা হাচিনসন, ডোয়াইন ডে রোসারিও এবং তোসাঁ রিকেতসের মতো খেলোয়াড়গণ কানাডার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৬ সালের ডিসেম্বর মাসে প্রকাশিত র‌্যাঙ্কিংয়ে কানাডা তাদের ইতিহাসে সর্বোচ্চ অবস্থান (৪০তম) অর্জন করে এবং ২০১৪ সালের আগস্ট মাসে প্রকাশিত র‌্যাঙ্কিংয়ে তারা ১২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কানাডার সর্বোচ্চ অবস্থান হচ্ছে ২৭ম (যা তারা সর্বপ্রথম ১৯২৪ সালে অর্জন করেছিল) এবং সর্বনিম্ন অবস্থান হচ্ছে ৯২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
গামা-রশ্মি বিস্ফোরণ
thumb|300px|শিল্পীর চিত্রণ দেখাচ্ছে যে [[কেন্দ্রীণ সংযোজন|পারমাণবিক সংযোজন হিসাবে একটি বৃহদায়তন তারার জীবন হালকা উপাদানগুলিকে ভারী উপাদানে রূপান্তরিত করে। যখন সংযোজন আর মাধ্যাকর্ষণ প্রতিরোধ করার জন্য পর্যাপ্ত চাপ তৈরি করতে ব্যর্থ হয়, তখন তারাটি দ্রুত ভেঙে গিয়ে একটি কৃষ্ণগহ্বর তৈরি করে। তাত্ত্বিকভাবে, একটি গামা-রশ্মি বিস্ফোরণ গঠনের জন্য ঘূর্ণনের অক্ষ বরাবর পতনের সময় শক্তি নির্গত হতে পারে।]]
গামা-রশ্মি জ্যোতির্বিজ্ঞান, গামা-রশ্মি বিস্ফোরণ হল অত্যন্ত শক্তিশালী বিস্ফোরণ, যা দূরবর্তী ছায়াপথগুলিতে পরিলক্ষিত হয়েছে। এগুলি মহাবিস্ফোরণের পরবর্তী সময়ের সবচেয়ে শক্তিশালী ও আলোকিত তড়িৎচুম্বকীয় ঘটনা। বিস্ফোরণ দশ মিলিসেকেন্ড থেকে কয়েক ঘন্টা পর্যন্ত স্থায়ী হতে পারে। গামা রশ্মির প্রাথমিক ঝলকানির পরে, একটি দীর্ঘস্থায়ী "আফটারগ্লো" সাধারণত দীর্ঘ তরঙ্গদৈর্ঘ্যে নির্গত হয় (এক্স-রে, অতিবেগুনী, দৃশ্যমান, অবলোহিত, অণুতরঙ্গ ও রেডিও)।
সর্বাধিক পর্যবেক্ষিত গামা-রশ্মি বিস্ফোরণের তীব্র বিকিরণ একটি অতিনবতারা বা অতি আলোকিত অতিনবতারার বিস্ফোরণের সময় নির্গত হয় বলে মনে করা হয়, কারণ একটি উচ্চ-ভরের নক্ষত্র বিস্ফোরিত হয়ে একটি নিউট্রন তারা বা একটি কৃষ্ণগহ্বর তৈরি করে। গামা-রশ্মি বিস্ফোরণের একটি উপশ্রেণি যুগ্ম নিউট্রন তারার একীভূতকরণ থেকে উদ্ভূত বলে মনে হয়।
বেশিরভাগ গামা-রশ্মি বিস্ফোরণের উৎস পৃথিবী থেকে বহু শতকোটি আলোকবর্ষ দূরে, যা বোঝায় যে বিস্ফোরণগুলি অত্যন্ত শক্তিশালী (একটি সাধারণ বিস্ফোরণ কয়েক সেকেন্ডের মধ্যে ততটা শক্তি নির্গত করে যতটা সূর্য তার পুরো ১০-শতকোটি বছরের জীবদ্দশায় করবে) ও অত্যন্ত বিরল (প্রতি ছায়াপথে প্রতি মিলিয়ন বছরে কয়েকটি ) উভয়ই। সমস্ত পর্যবেক্ষিত গামা-রশ্মি বিস্ফোরণগুলি আকাশগঙ্গা ছায়াপথের বাইরে থেকে উদ্ভূত হয়েছে, যদিও ঘটনার একটি সম্পর্কিত শ্রেণি কোমল গামা রিপিটার আকাশগঙ্গা মধ্যস্থ ম্যাগনেটারগুলির সাথে সংযুক্ত। এটি অনুমান করা হয়েছে, যে আকাশগঙ্গায় সরাসরি পৃথিবীর দিকে নির্দেশ করে একটি গামা-রশ্মি বিস্ফোরণের ঘটনায় একটি গণ বিলুপ্তির ঘটনা ঘটাতে পারে।
ভেলা কৃত্রিম উপগ্রহ দ্বারা ১৯৬৭ সালে সর্বপ্রথম গামা-রশ্মি বিস্ফোরণ সনাক্ত করা হয়েছিল, যা গোপন পারমাণবিক অস্ত্র পরীক্ষা সনাক্ত করার জন্য নকশাকৃত ছিল; পুঙ্খানুপুঙ্খ বিশ্লেষণের পর, এটি ১৯৭৩ সালে প্রকাশিত হয়েছিল। এগুলির আবিষ্কারের পর, এই বিস্ফোরণগুলি ব্যাখ্যা করার জন্য ধূমকেতু ও নিউট্রন তারার মধ্যেকার সংঘর্ষের মতো শত শত তাত্ত্বিক মডেলের প্রস্তাব করা হয়েছিল। প্রথম এক্স-রে ও অপটিক্যাল আফটারগ্লো সনাক্তকরণ এবং অপটিক্যাল বর্ণালীবীক্ষণ ব্যবহার করে তাদের লোহিত সরণগুলির সরাসরি পরিমাপ, এবং এইভাবে তাদের দূরত্ব ও শক্তির নির্গমন সনাক্ত করা ১৯৯৭ সাল পর্যন্ত সম্ভবপর না হওয়ায় উক্ত মডেলগুলি যাচাই করার জন্য খুব কম তথ্য উপলব্ধ ছিল। এই আবিষ্কারগুলি, এবং বিস্ফোরণের সঙ্গে সম্পর্কিত ছায়াপথ ও অতিনবতারাগুলির পরবর্তী গবেষণাগুলি, গামা-রশ্মি বিস্ফোরণগুলির দূরত্ব ও উজ্জ্বলতা স্পষ্ট করে, নিশ্চিতভাবে তাদের দূরবর্তী ছায়াপথগুলিতে স্থাপন করে।
ইতিহাস
গামা-রশ্মি বিস্ফোরণ প্রথম ১৯৬০-এর দশকের শেষদিকে মার্কিন ভেলা কৃত্রিম উপগ্রহ দ্বারা পর্যবেক্ষণ করা হয়েছিল, যা মহাকাশে পরীক্ষিত পারমাণবিক অস্ত্র দ্বারা নির্গত গামা বিকিরণ স্পন্দন সনাক্ত করার জন্য নির্মিত হয়েছিল। যুক্তরাষ্ট্র সন্দেহ করেছিল যে সোভিয়েত ইউনিয়ন ১৯৬৩ সালে পারমাণবিক পরীক্ষা নিষেধাজ্ঞা চুক্তি স্বাক্ষর করার পর গোপন পারমাণবিক পরীক্ষা চালানোর চেষ্টা করতে পারে। ভেলা ৪ ও ভেলা ৩ কৃত্রিম উপগ্রহ দুটি ১৯৬৭ সালের ২রা জুলাই সর্বজনীন সমন্বিত সময় ১৪ টা ১৯ মিনিটে কোনও পরিচিত পারমাণবিক অস্ত্রের স্বাক্ষরের পরিবর্তে গামা বিকিরণের ঝলকানি সনাক্ত করেছিল। কি ঘটেছে তা অনিশ্চিত কিন্তু বিষয়টিকে বিশেষভাবে জরুরী বিবেচনা না করে, রে ক্লেবেসাডেলের নেতৃত্বে লস আলামস ন্যাশনাল ল্যাবরেটরির দল তদন্তের জন্য তথ্য জমা দিয়েছিল। যেহেতু অতিরিক্ত ভেলা কৃত্রিম উপগ্রহগুলি আরও ভাল যন্ত্রের সাথে উৎক্ষেপণ করা হয়েছিল, সেহেতু লস আলামস দল তাদের তথ্যে অবর্ণনীয় গামা-রশ্মি বিস্ফোরণ খুঁজে পেতে থাকে। বিভিন্ন উপগ্রহ দ্বারা শনাক্ত করা বিস্ফোরণের বিভিন্ন আগমনের সময় বিশ্লেষণ করে, দলটি ১৬ টি বিস্ফোরণের আকাশের অবস্থানের জন্য মোটামুটি অনুমান নির্ধারণ করতে সক্ষম হয়েছিল, এবং নিশ্চিতভাবে পার্থিব বা সৌর উত্সকে বাতিল করে দিয়েছিল। জনপ্রিয় বিশ্বাসের বিপরীতে, তথ্য কখনও শ্রেণিবদ্ধ করা হয়নি। পুঙ্খানুপুঙ্খ বিশ্লেষণের পর, ফলাফলগুলি ১৯৭৩ সালে "অবজারভেশনস অব গামা-রে বার্স্টস অব কসমিক অরিজিন" শিরোনামের একটি অ্যাস্ট্রোফিজিক্যাল জার্নাল নিবন্ধ হিসাবে প্রকাশিত হয়েছিল।
গামা-রশ্মি বিস্ফোরণের বেশিরভাগ প্রাথমিক তত্ত্বগুলি আকাশগঙ্গা ছায়াপথের মধ্যের কাছাকাছি উত্সগুলি স্থাপন করেছিল। কম্পটন গামা রশ্মি মানমন্দির (সিজিআরও) এবং এর একটি অত্যন্ত সংবেদনশীল গামা-রশ্মি ডিটেক্টর হিসাবে বার্স্ট অ্যান্ড ট্রানজিয়েন্ট সোর্স এক্সপ্লোরার (বিএটিএসই) যন্ত্র ১৯৯১ সাল থেকে এমন সব তথ্য প্রদান করেছে, যা দেখিয়েছে যে গামা-রশ্মি বিস্ফোরণের বন্টন আইসোট্রপিক – মহাকাশের কোনো নির্দিষ্ট দিকের দিকে পক্ষপাতমূলক নয়। যদি উত্সগুলি আমাদের নিজস্ব ছায়াপথের মধ্যে থেকে হয় তবে তারা ছায়াপথীয় সমতলে বা তার কাছে দৃঢ়ভাবে কেন্দ্রীভূত হবে। গামা-রশ্মি বিস্ফোরণের ক্ষেত্রে এই ধরনের কোনো প্যাটার্নের অনুপস্থিতি দৃঢ় প্রমাণ দেয় যে গামা-রশ্মি বিস্ফোরণ অবশ্যই আকাশগঙ্গা ছায়াপথের বাইরে থেকে আসতে হবে। যাইহোক, এখনও কিছু আকাশগঙ্গা মডেল একটি আইসোট্রপিক বন্টনের সাথে সামঞ্জস্যপূর্ণ।
শ্রেণীবিভাগ
থাম্ব|গামা-রশ্মি বিস্ফোরণের আলোক বক্ররেখা গামা-রশ্মি বিস্ফোরণের আলোক বক্ররেখা অত্যন্ত বৈচিত্র্যময় ও জটিল। কোন দুটি গামা-রশ্মি বিস্ফোরণের আলোর বক্ররেখা অভিন্ন নয়, প্রায় প্রতিটি বৈশিষ্ট্যতে বড় ধরনের বৈচিত্র পরিলক্ষিত হয়: পর্যবেক্ষণযোগ্য নির্গমনের সময়কাল কয়েক মিলিসেকেন্ড থেকে দশ মিনিট পর্যন্ত পরিবর্তিত হতে পারে, একটি একক চূড়া বা একাধিক পৃথক উপস্পন্দন থাকতে পারে, এবং পৃথক চূড়াগুলি প্রতিসম হতে পারে বা দ্রুত উজ্জ্বল ও খুব ধীরে ধীরে বিবর্ণ হতে পারে। কিছু বিস্ফোরণ একটি "পূর্ববর্তী" ঘটনার দ্বারা পূর্বে হয়, একটি দুর্বল বিস্ফোরণ যা পরবর্তীতে (কয়েক সেকেন্ড থেকে কয়েক মিনিটের মধ্যে কোন নির্গমন ছাড়াই) আরও তীব্র "প্রকৃত" বিস্ফোরণ পর্ব দ্বারা অনুসরণ করা হয়। কিছু ঘটনার আলোক বক্ররেখায় অত্যন্ত বিশৃঙ্খল ও জটিল প্রোফাইল রয়েছে, যার প্রায় কোনও স্পষ্ট নিদর্শন নেই।
যদিও কিছু আলোক বক্ররেখা মোটামুটি কিছু সরলীকৃত মডেল ব্যবহার করে পুনরুত্পাদন করা যেতে পারে, পরিলক্ষিত সম্পূর্ণ বৈচিত্র্য বোঝার ক্ষেত্রে সামান্য অগ্রগতি হয়েছে। অনেক শ্রেণীবিভাগ পরিকল্পনা প্রস্তাব করা হয়েছে, কিন্তু এগুলি প্রায়শই শুধুমাত্র আলোক বক্ররেখার পার্থক্যের উপর ভিত্তি করে তৈরি এবং বিস্ফোরণের পূর্বজ মধ্যে একটি প্রকৃত শারীরিক পার্থক্য প্রতিফলিত নাও হতে পারে। যাইহোক, প্রচুর সংখ্যক গামা-রশ্মি বিস্ফোরণের জন্য পর্যবেক্ষণকৃত সময়কালের বন্টনের প্লটগুলি একটি স্পষ্ট দ্বি-প্রকারতা প্রদর্শন করে, যা দুটি পৃথক জনসংখ্যার অস্তিত্বের পরামর্শ দেয়: একটি "ছোট" জনসংখ্যা যার গড় সময়কাল প্রায় ০.৩ সেকেন্ড এবং একটি "দীর্ঘ" জনসংখ্যা যার গড় সময়কাল প্রায় ৩০ সেকেন্ড। উভয় বন্টন একটি উল্লেখযোগ্য সমাপতিত অঞ্চলের সাথে খুব বিস্তৃত, যেখানে একটি প্রদত্ত ঘটনার পরিচয় শুধুমাত্র সময়কাল থেকে স্পষ্ট নয়। এই দ্বি-স্তরীয় ব্যবস্থার বাইরে অতিরিক্ত শ্রেণিগুলি পর্যবেক্ষণ ও তাত্ত্বিক উভয় ভিত্তিতে প্রস্তাব করা হয়েছে।
সংক্ষিপ্ত গামা-রশ্মি বিস্ফোরণ
থাম্ব|বাম|[[হাবল মহাকাশ দূরবীক্ষণ যন্ত্র একটি কিলোনবতারা বিস্ফোরণের অবলোহিত আভা ধারণ করে। ]] প্রায় দুই সেকেন্ডের কম সময়ের ঘটনাগুলিকে ছোট বা সংক্ষিপ্ত গামা-রশ্মি বিস্ফোরণ হিসাবে শ্রেণীবদ্ধ করা হয়। এইগুলি সমগ্র গামা-রশ্মি বিস্ফোরণের প্রায় ৩০ শতাংশ, তবে ২০০৫ সাল পর্যন্ত, কোনও সংক্ষিপ্ত ঘটনা থেকে কোনও আফটারগ্লো সফলভাবে সনাক্ত করা যায়নি এবং তাদের উত্স সম্পর্কে খুব সামান্য তথ্য জানা ছিল। তারপর থেকে, কয়েক ডজন ছোট বা সংক্ষিপ্ত গামা-রশ্মি বিস্ফোরণের আফটারগ্লো সনাক্ত করা হয়েছে এবং স্থানীয়করণ করা হয়েছে, যার মধ্যে বেশ কয়েকটি ছোট বা কোন নক্ষত্র গঠনের অঞ্চলের সঙ্গে সম্পর্কিত, যেমন বৃহৎ উপবৃত্তাকার ছায়াপথ।  এটি বৃহদাকার নক্ষত্রের সঙ্গে একটি সংযোগ বাতিল করে, এটি নিশ্চিত করে যে ছোট বা সংক্ষিপ্ত ঘটনাগুলি দীর্ঘ ঘটনা থেকে শারীরিকভাবে আলাদা। উপরন্তু, অতিনবতারা সঙ্গে কোন সম্পর্ক নেই।
দীর্ঘ গামা-রশ্মি বিস্ফোরণ
থাম্ব|সুইফ্ট জিআরবি ২২১০০৯এ-এর আফটারগ্লো প্রথম শনাক্ত করার প্রায় এক ঘন্টা পরে ধারণ করেছিল। বিস্ফোরণের দিকে থাকা আমাদের ছায়াপথের মধ্যে অন্যথায় পর্যবেক্ষণ করা যায় না এমন ধূলিকণার স্তরগুলি থেকে বিক্ষিপ্ত এক্স-রশ্মির ফলে উজ্জ্বল বলয় তৈরি হয়।
সর্বাধিক পর্যবেক্ষিত ঘটনার (৭০%) সময়কাল দুই সেকেন্ডের বেশি এবং এটিকে দীর্ঘ গামা-রশ্মি বিস্ফোরণ হিসাবে শ্রেণীবদ্ধ করা হয়। কারণ এই ঘটনাগুলি জনসংখ্যার সংখ্যাগরিষ্ঠ অংশ গঠন করে এবং যেহেতু এগুলির সবচেয়ে উজ্জ্বল আফটারগ্লো থাকে, এগুলিকে তাদের সংক্ষিপ্ত প্রতিপক্ষের তুলনায় অনেক বেশি বিশদভাবে পর্যবেক্ষণ করা হয়েছে। ভালভাবে অধ্যয়ন করা প্রায় প্রতিটি দীর্ঘ গামা-রশ্মি বিস্ফোরণকে দ্রুত নক্ষত্র গঠন সহ একটি ছায়াপথের সঙ্গে যুক্ত করা হয়েছে, এবং অনেক ক্ষেত্রে মূল-পতনযুক্ত অতিনবতারা সঙ্গেও, দ্ব্যর্থহীনভাবে দীর্ঘ গামা-রশ্মি বিস্ফোরণকে বৃহদায়তন তারার মৃত্যুর সঙ্গে যুক্ত করা হয়েছে। উচ্চ লাল স্থানান্তরে দীর্ঘ গামা-রশ্মি বিস্ফোরণ আফটারগ্লো পর্যবেক্ষণ, দীর্ঘ গামা-রশ্মি বিস্ফোরণের উৎপত্তি নক্ষত্র-গঠন অঞ্চলের সাথেও সামঞ্জস্যপূর্ণ। জ্যোতির্বিজ্ঞানীগণ ২০২২ সালের ডিসেম্বর মাসে নিউট্রন তারা একত্রিত হওয়ার দ্বারা উত্পাদিত একটি দীর্ঘ গামা-রশ্মি বিস্ফোরণের প্রথম প্রমাণ নথিভুক্ত করেছিল।
প্রজনিতা
পৃথিবী থেকে বেশিরভাগ গামা-রশ্মি বিস্ফোরণের উত্সগুলির অপরিমেয় দূরত্বের কারণে, এই বিস্ফোরণগুলি তৈরিকারী ব্যবস্থাগুলির প্রজনিতাদের সনাক্তকরণ কষ্টসাধ্য। অতিনবতারার সঙ্গে কিছু দীর্ঘ গামা-রশ্মি বিস্ফোরণের যোগসাজশ ও তাদের আয়োজক ছায়াপথগুলি দ্রুত নক্ষত্র-গঠন করছে, যা অত্যন্ত শক্তিশালী প্রমাণ দেয় যে দীর্ঘ গামা-রশ্মি বিস্ফোরণগুলি বিশাল নক্ষত্রের সাথে যুক্ত।
উদ্যমী এবং রশ্মি প্রেরণ
থাম্ব|তারা-গঠনকারী অঞ্চলে একটি উজ্জ্বল গামা-রশ্মি বিস্ফোরণের শৈল্পিক চিত্র। বিস্ফোরণ থেকে শক্তি বিপরীত দিক নির্দেশিত দুটি সরু জেটে পরিণত হয়।
গামা-রশ্মির বিস্ফোরণগুলি সাধারণত প্রচুর দূরত্ব থাকা সত্ত্বেও পৃথিবী থেকে পর্যবেক্ষিত হিসাবে খুব উজ্জ্বল। একটি গড় দীর্ঘ গামা-রশ্মি বিস্ফোরণের একটি বোলোমেট্রিক প্রবাহ রয়েছে, যা বিলিয়ন আলোকবর্ষের দূরত্ব সত্ত্বেও (বেশিরভাগ দৃশ্যমান তারার জন্য কয়েক দশ আলোকবর্ষের তুলনায়) আমাদের ছায়াপথের একটি উজ্জ্বল নক্ষত্রের সাথে তুলনীয়। এই শক্তির বেশিরভাগই গামা রশ্মিতে নির্গত হয়, যদিও কিছু গামা-রশ্মির বিস্ফোরণের অত্যন্ত উজ্জ্বল অপটিক্যাল প্রতিরূপও রয়েছে। উদাহরণস্বরূপ জিআরবি ০৮০৩১৯বি একটি অপটিক্যাল কাউন্টারপার্টের সঙ্গে ছিল, যেটি ৫.৮-এর দৃশ্যমান মাত্রায় শীর্ষে ছিল, বিস্ফোরণের দূরত্ব ৭.৫ বিলিয়ন আলোকবর্ষ হওয়া সত্ত্বেও আবছা নগ্ন চোখে দৃশ্যমান তারার সঙ্গে তুলনীয়। এই উজ্জ্বলতা ও দূরত্বের সংমিশ্রণটি একটি অত্যন্ত শক্তিশালী উত্সকে বোঝায়। যদি গামা-রশ্মির বিস্ফোরণকে গোলাকার বলে ধরে নেওয়া হয়, তবে জিআরবি ০৮০৩১৯বি-এর শক্তি নির্গমন সূর্যের বিশ্রাম-ভরশক্তির দুই গুণের (যে শক্তিটি সূর্যকে সম্পূর্ণরূপে বিকিরণে রূপান্তরিত করবে) মধ্যে থাকবে।
গামা-রশ্মি বিস্ফোরণগুলিকে অত্যন্ত কেন্দ্রীভূত বিস্ফোরণ বলে মনে করা হয়, যার অধিকাংশ বিস্ফোরণ শক্তি একটি সংকীর্ণ জেটে সংমিশ্রিত হয়। জেটের আনুমানিক কৌণিক প্রস্থ (অর্থাৎ, মরীচির বিস্তারের মাত্রা) পরবর্তী-আভা আলোক বক্ররেখায় বর্ণবিকারহীন "জেট ব্রেক" পর্যবেক্ষণ করে সরাসরি অনুমান করা যেতে পারে: এমন একটি সময় যার পরে ধীরে ধীরে ক্ষয়প্রাপ্ত পরবর্তী-আভা দ্রুত বিবর্ণ হতে শুরু করে। জেট ধীর গতি সম্পন্ন হয়ে যায় এবং এর বিকিরণকে আর কার্যকরভাবে প্রেরণ করতে পারে না। পর্যবেক্ষণগুলি ২ থেকে ২০ ডিগ্রির মধ্যে জেট কোণে উল্লেখযোগ্য পরিবর্তনের উল্লেখযোগ্য বৈচিত্র প্রস্তাব করে।
যেহেতু তাদের শক্তি দৃঢ়ভাবে নিবদ্ধ বা ফোকাস করা হয়, সেহেতু বেশিরভাগ বিস্ফোরণের দ্বারা নির্গত গামা রশ্মিগুলি পৃথিবীকে লক্ষ্য করতে অক্ষম হবে এবং এগুলিকে কখনই সনাক্ত করা যাবে না বলে আশা করা হচ্ছে। যখন একটি গামা-রশ্মি বিস্ফোরণ পৃথিবীর দিকে নির্দেশিত হয়, তখন একটি অপেক্ষাকৃত সংকীর্ণ রশ্মি বরাবর বিস্ফোরণ থেকে নির্গত শক্তি নিবদ্ধ করার ফলে বিস্ফোরণটি গোলকভাবে নির্গত শক্তির তুলনায় আরও উজ্জ্বল দেখায়। যখন এই প্রভাবটি বিবেচনায় নেওয়া হয়, তখন সাধারণ গামা-রশ্মি বিস্ফোরণে প্রায় ১০৪৪৪৪ জুল বা সৌর ভরের শক্তির সমতুল্য প্রায় ১/২০০০ শক্তি নির্গত হয় – যা এখনও পৃথিবীর ভর-শক্তির সমতুল্যের বহুগুণ (প্রায় ৫.৫ × ১০৪১৪১ জুল)।
ঘটনার হার ও জীবনের উপরে সম্ভাব্য প্রভাব
থাম্ব|নাসা/এএসআই/ইউকেএসএ সুইফ্ট কৃত্রিম উপগ্রহ ২০১৫ সালের ২৭শে অক্টোবর গ্রিনিচ মান সময় ২২ টা ৪০ মিনিটে তার ১০০০তম গামা-রশ্মি বিস্ফোরণ (জিআরবি) আবিষ্কার করেছে।
গামা রশ্মির বিস্ফোরণ জীবনের উপর ক্ষতিকর বা ধ্বংসাত্মক প্রভাব ফেলতে পারে। মহাবিশ্বকে সামগ্রিকভাবে বিবেচনা করলে, পৃথিবীর মতো জীবনের জন্য সবচেয়ে নিরাপদ পরিবেশ হল বৃহৎ ছায়াপথের উপকণ্ঠে সবচেয়ে কম ঘনত্বের অঞ্চল। ছায়াপথের ধরন ও তাদের বণ্টন সম্পর্কে আমাদের জ্ঞান থেকে জানতে পারি যে জীবন বা প্রাণের অস্তিত্ব সমস্ত ছায়াপথের প্রায় ১০ শতাংশের মধ্যেই থাকতে পারে। তদুপরি, ০.৫-এর বেশি লোহিত সরণ জেড সহ ছায়াপথগুলি জীবনের জন্য অনুপযুক্ত, কারণ তাদের গামা রশ্মির বিস্ফোরণের উচ্চ হার ও তাদের নাক্ষত্রিক কম্প্যাক্টতা।
আজ অবধি পর্যবেক্ষণ করা সমস্ত গামা রশ্মি বিস্ফোরণগুলি আকাশগঙ্গা ছায়াপথের বাইরে অধিক দূরত্বে ঘটেছে এবং পৃথিবীর জন্য ক্ষতিকারক নয়। যাইহোক, যদি একটি গামা রশ্মি বিস্ফোরণ ৫,০০০ থেকে ৮,০০০ আলোকবর্ষের মধ্যে আকাশগঙ্গার মধ্যে ঘটতে থাকে এবং এর নির্গমন সরাসরি পৃথিবীর দিকে বিমিত হয়, তাহলে এর প্রভাবগুলি ক্ষতিকারক এবং বাস্তুতন্ত্রের জন্য সম্ভাব্য ধ্বংসাত্মক হতে পারে। বর্তমানে, প্রদক্ষিণকারী কৃত্রিম উপগ্রহগুলি প্রতিদিন গড়ে প্রায় একটি করে গামা রশ্মি বিস্ফোরণ সনাক্ত করে। জিআরবি ৯৮০৪২৫ ২০১৪ সালের মার্চ মাস পর্যন্ত নিকটতম পর্যবেক্ষণ করা গামা রশ্মি বিস্ফোরণ ছিল, যেটি একটি এসবিসি-টাইপ বামন ছায়াপথে ৪০ মেগাপারসেক (১৩,০০,০০,০০০ আলোকবর্ষ) দূরে (z=০.০০৮৫) অবস্থিত। জিআরবি ৯৮০৪২৫ গড় গামা রশ্মি বিস্ফোরণ থেকে অনেক কম শক্তিসম্পন্ন ছিল এবং ১বি ধরনের অতিনবতারা এসএন ১৯৯৮বিডব্লিউ-এর সঙ্গে যুক্ত ছিল।
টীকা
<references group="ক" />
হিন্দুধর্মের সমালোচনা
হিন্দুধর্মের সমালোচনা বলতে হিন্দুদের কিছু প্রথা ও বিশ্বাসের সমালোচনাকে বোঝায়। প্রথম যুগের হিন্দু ধর্মসংস্কারকরা হিন্দুধর্মের প্রচলিত অপব্যাখ্যাগুলির দিকে দৃষ্টি আকর্ষণ করেছিলেন। পরবর্তীকালের সংস্কারকরাও তাদের সংস্কার আন্দোলনের মাধ্যমে তাই করেছিলেন। হিন্দুধর্মের সমালোচনা হিন্দুধর্মের ঐতিহাসিক এবং বর্তমান উভয় দিকগুলোতেই আলোকপাত করে। এর মধ্যে উল্লেখযোগ্য হলো সতীদাহ এবং বর্ণপ্রথা।
সতীদাহ
সতীদাহ প্রথা একটি ঐতিহাসিক ঘটনা ও পৌরাণিক প্রথা। যেখানে একজন বিধবা নিজের ইচ্ছায় তার মৃত স্বামীর অন্ত্যেষ্টিক্রিয়া চিতার উপরে বসে নিজেকে উৎসর্গ করেন। বিদ্যা দেহেজিয়ার মতে সতীদাহ প্রথা ভারতীয় সমাজে দেরিতে প্রবর্তিত হয়েছিল এবং ৫০০ খ্রিস্টাব্দের পর থেকে নিয়মিত হয়ে ওঠে।
বর্ণপ্রথা
নেপাল ও ভারতে বর্ণব্যবস্থা বহু শতাব্দী ধরে প্রচলিত। এই বর্ণব্যবস্থা একটি ক্রমোচ্চ শ্রেণীবিভাগ হিসেবে বর্ণিত হয়। এখানে সমাজের নানা স্তরের মানুষদের উচ্চ ও নিম্ন বিভিন্ন বর্ণে ভাগ করা হয়।
হিউম্যান রাইটস ওয়াচ বর্ণ ব্যবস্থাকে "বৈষম্যমূলক এবং নিষ্ঠুর, অমানবিক এবং অপমানজনক আচরণ" হিসাবে বর্ণনা করেছে,যার মতে ভারতের ১৬৫ মিলিয়নেরও বেশি মানুষে বর্ণপ্রথার শিকার। বিশ্বব্যাপী অন্যান্য সংস্থার পাশাপাশি পাশাপাশি জাতিসংঘ এবং এইচআরডাব্লিউ বারবার বর্ণপ্রথার সমালোচনা করে আসছে।
হিন্দুদের দৃষ্টিভঙ্গি
হিন্দুধর্মের বর্ণব্যবস্থা জন্মগত বলে কিছু হিন্দু শাস্ত্রে বর্ণিত হলেও হিন্দু শাস্ত্রের অনেক জায়গায় সন্তানের বর্ণ, পিতামাতার বর্ণের পরিচয় নয়, মানুষ নিজের কর্মের পরিচয়ে নির্দিষ্ট বর্ণের অন্তর্ভুক্ত হয় বলে উল্লিখিত হয়েছে। উদাহরণস্বরূপ দেখা যায়, ক্ষত্রিয় রাজা বিশ্বামিত্র ব্রাহ্মণ, শুদ্র বাল্মীকি ব্রাহ্মণ, ব্রাহ্মণ পরশুরাম যুদ্ধের মাধ্যমে নির্দিষ্ট সময়ের জন্য ক্ষত্রিয় হয়েছেন ইত্যাদি।
জগৎ মল্ল
শ্রীমন্ত জগৎমল্ল দেব ছিলেন মল্লরাজ বংশের উনিশতম রাজা। তিনি আনুমানিক সন্ ৯৯৪ থেকে ১০০৭ খ্রিস্টাব্দ পর্যন্ত শাসন করেছিলেন। এবং মল্লভূম রাজধানী রূপে বন-বিষ্ণুপুর ও সুপ্রসিদ্ধ শ্রীশ্রী৺মৃন্ময়ী মাতা মন্দিরের প্রতিষ্ঠাতা ।।
ইতিহাস
শ্রীমন্ত জগৎ মল্লদেব মল্ল-রাজবংশের ইতিহাসে বিশেষ পরিচিত পান, কারণ বিশ্বাস করা হয় যে দেবী জগদম্বা মা মৃন্ময়ীর নির্দেশ অনুসারে তিনি তাঁর রাজধানী প্রদ্যুম্নপুর থেকে বন-বিষ্ণুপুরে স্থানান্তর করেছিলেন। কিংবদন্তি অনুসারে, শ্রীমন্ত জগৎমল্ল দেব একসময় শিকারের জন্য বন-বিষ্ণুপুরের গিয়েছিলেন। তৎকালীন বিষ্ণুপুর ছিল সেই সময় ঘন জঙ্গলে আচ্ছাদিত। শিকার খেলায় ক্লান্ত হয়ে মহারাজ এক বটবৃক্ষের মুলে বিশ্রামার্থে আশ্রয় নিলেন এবং ঘুমিয়ে পড়লেন। তখন স্বপ্নে মা মৃন্ময়ী দুর্গা দর্শন দিলেন এবং তরে স্বপ্নাদেশ দিলেন এই বট বৃক্ষের তলে এক দেবী মুখাবয়ব আছে তা উদ্ধার করিয়ে এই স্থানে মন্দির ও বিগ্রহ স্থাপন এবং রাজসী গরিমায় নিত্যার্চনার ব্যবস্থা করে এবং রাজধানী বিষ্ণুপুরে স্থানান্তর করতেও বলেন তাতে তার রাজবংশ দেবীর কৃপাপাত্র এবং নিষ্কণ্টক রাজত্ব লাভ করবে। রাজা জগৎমল্ল দেবও দেবীমায়ের যথা স্বপ্নাদেশানুসারে কার্য্য করলেন। বলা হয় যে বনবিষ্ণুপুর আগে একটি ছোট গ্রাম ছিল এবং প্রতিপালক ভগবান শ্রীবিষ্ণুর নাম অনুসারে এর নামকরণ করা হয়েছিল। ৯৯৭ খ্রিস্টাব্দে, জগৎ মল্ল মৃন্ময়ী মন্দির প্রতিষ্ঠা করেন। তাঁর শাসনামলে বিষ্ণুপুর ছিল অত্যন্ত উন্নত এবং একটি স্বয়ংসম্পূর্ণ রাজ্যও। জগৎ মল্ল তের বছর রাজত্ব করেছিলেন। জগৎমল্ল দেবের পরে বেশ কিছু মল্ল রাজা ছিলেন, তাদের মধ্যে শ্রীমন্ত পৃথ্বী মল্লদেব (১২৯৫-১৩১৯ খ্রিস্টাব্দ।), শ্রীমন্ত দীনবন্ধু মল্লদেব (১৩৩৪-১৩৪৫  খ্রিস্টাব্দ।) এবং শ্রীমন্ত শিব সিংহ মল্লদেব (১৩৭০-১৪৬০ খ্রিস্টাব্দ) উল্লেখিত।
চাকু (নেপালি রন্ধনশৈলী)
থাম্ব| চাকু চাকু (चाकु ) হল একটি নেওয়ারি খাবার, যা আখের রস, গুড়, ঘি এবং বাদাম দিয়ে তৈরি। মিশ্রণটি শক্ত আকারে না আসা পর্যন্ত রান্না করা হয়, এবং তারপরে টাফি তৈরির মতো একটি হুকের উপর টেনে নিয়ে তারপর ছোট রোলগুলি কাটা হয়, অথবা এটি একটি অগভীর থালায় রান্না করা যেতে পারে এবং হীরার আকারের ছোট টুকরো করে কাটা হয়। চাকু আলাদাভাবে খাওয়া যেতে পারে, অথবা এটি ইয়োমারি (योमरी) তৈরিতেও ব্যবহার করা যেতে পারে।
মাঘে সংক্রান্তির উৎসবে চাকু নেপালিরা ঘি ও ইয়াম দিয়ে পরিবেশন করে। থাম্ব|চাকু
ধকনে
ধকনে (নেপালি: ढकने), হল এক ধরনের মিষ্টি পোলাও, যা নেপাল থেকে উদ্ভূত হয়েছে, চাল থেকে তৈরি একটি খাবার। এটি নেপালের সমস্ত অংশে ব্যাপকভাবে জনপ্রিয়, পূর্ব নেপালে আরও বেশি এবং এটি স্থান অনুসারে বিভিন্ন নামে পরিচিত। যদিও এটি একটি মিষ্টি রান্না, এটি মিষ্টি হিসাবে পরিবেশন করা যাবে না, কারণ এটি একটি ভারী খাবার। এটি সাধারণত উত্সব বা বিশেষ অনুষ্ঠানের সময় রাতের বা দুপুরের খাবার হিসাবে পরিবেশন করা হয়। এটি প্রায়শই খিরের সাথে বা বিকল্পের সাথে যুক্ত এবং পরিবেশন করা হয়।
উৎপত্তি
এটি পূর্ব নেপালে উদ্ভূত এবং নেপালের ঢাকল জাতি দ্বারা এর উৎপত্তি বলে দাবি করা হয়। এটি এখনও নেপালের ঢাকালদের মধ্যে ব্যাপক জনপ্রিয়।
লালমাই (দ্ব্যর্থতা নিরসন)
লালমাই শব্দটি দিয়ে বোঝানো হতে পারে:
খাতুন সাপনারা
খাতুন সাপনারা  (জন্ম: এপ্রিল ২৯, ১৯৬৮) একজন বাংলাদেশী বংশোদ্ভূত ব্রিটিশ বিচারক। ২০০৬ সালে ক্রাউন কোর্টে তিনি রেকর্ডার হিসেবে নিয়োগ পান, প্রথম বাংলাদেশী বংশোদ্ভূত হিসেবে জ্যেষ্ঠ বিচারিক অবস্থানে নিযুক্ত হন। ২০১৪ সালে ক্রাউন এবং পারিবারিক আদালতে মামলার শুনানির জন্য বিচারক হিসেবে নিযুক্ত হন।
প্রাথমিক জীবন
সাপনারা সিলেট বিভাগের সিলেট জেলায় জন্মগ্রহণ করেন এবং শিশু বয়সেই তিনি যুক্তরাজ্যে চলে আসেন। বাংলাদেশের স্বাধীনতা যুদ্ধে অসামান্য অবদান রাখার জন্য বাংলাদেশ সরকার তার পিতাকে, প্রয়াত মিম্বর আলী, সম্মাননা প্রদান করে।
সাপনারা চাদওয়েল হেলথ স্কুলে (বর্তমানে চাদওয়েল হেলথ একাডেমী) পড়ালেখা শুরু করেন। ১৯৮৮ সালে তিনি লন্ডন স্কুর অব ইকোনমিক্ম এন্ড পলিটিক্যাল সাইন্স থেকে ব্যাচলর অব ল এ স্নাতক ডিগ্রী অর্জন করেন।
কর্মজীবন
১৯৯০ সালে মিডল টেম্পলের বারে (উকিলসভা) নিযুক্ত হন। তিনি লন্ডনের কোরাম ব্যারিস্টার চেম্বারে অনুশীলন করতে থাকেন এবং পারিবারিক আইনে বিশেষজ্ঞ হয়ে উঠেন। ২০০৩ সালে তিনি জাতিগত সংখ্যালঘু ব্যক্তি হিসেবে ফ্যামিলি ল বার অ্যাসোসিয়েশন কমিটির সদস্য হিসেবে মনোনীত হন। ২০০৪ সালে লর্ড চ্যান্সেলর ব্যারন চার্লস ফাল্কুনের অব থোরোটন কর্তুক ফ্যামিলি জাস্টিস কাউন্সিলে, একদল বিশেষজ্ঞ যারা সরকারকে পরিবার বিচার ব্যবস্থার সাথে সর্ম্পকিত সকল প্রকারের কাজে পরামর্শ দিয়ে থাকে, নিযুক্ত হন।
স্বীকৃতি
২০১৫ সালের জানুয়ারীতে ক্ষমতাবান ও প্রেরণাদায়ক ১০০ ব্রিটিশ বাংলাদেশি এ বর্ষসেরা ব্যক্তিত্ব হিসেবে মনোনীত হন।তিনি তার অসামান্য কৃতিত্বের জন্য প্রথম বাংলাদেশী বংশোদ্ভূত হিসেবে জ্যেষ্ঠ বিচারিক হিসেবে নিযুক্ত হন।
ব্যক্তিগত জীবন
সাপনারা ইসলাম ধর্মের অনুসারী। তিনি বিবাহিত এবং তার দু্ইটি সন্তান রয়েছে।
হেনোক-সোনলিন পারপুরা
হেনোক-সোনলিন পারপুরা (Henoch-Schonlein purpura) হলো ছোট ছোট রক্তপ্রবাহের প্রদাহজনিত কারণে চামড়া, অস্থিসন্ধি, বৃক্ক এবং অন্ত্রের রক্তপাত ঘটার একটি অসুখ। শিশুদের মধ্যে এই রোগ দেখা যায়। গলায় সংক্রমণের পর এই রোগ দেখা দেয়। অস্বাভাবিক এলার্জির জন্যেও এই রোগ হতে পারে।
আবদুল বাতেন (বীর প্রতীক)
আবদুল বাতেন (জন্ম: অজানা, - মৃত্যু: ২০০৭ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কর্মজীবন
আবদুল বাতেন চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাসে। মার্চের প্রথম দিকে তাঁদের বেশির ভাগকে সেনানিবাসের বাইরে মোতায়েন করা হয়। তবে তিনি হেডকোয়ার্টার কোম্পানির সঙ্গে সেনানিবাসে ছিলেন। ৩০ মার্চ তারা বিদ্রোহ করে মুক্তিযুদ্ধে যোগ দেন। দিনাজপুর ও সিলেট জেলায় যুদ্ধ করেন।
অ্যাশেজ সিরিজের তালিকা
অ্যাশেজ ইংল্যান্ড ও অস্ট্রেলিয়া ক্রিকেট দলের মধ্যকার টেস্ট সিরিজবিশেষ। এ সিরিজ আয়োজনে ভিন্নতার চিত্র চোখে পড়ে। একটি টেস্ট থেকে শুরু করে সাতটি টেস্ট নিয়ে সিরিজ আয়োজন করা হয়েছে। তবে, ১৯৯৮ সাল থেকে ধারাবাহিকভাবে পাঁচটি টেস্ট নিয়ে সিরিজ অনুষ্ঠিত হচ্ছে। বিশ্বের অন্যতম ক্রীড়া ক্রিকেটে প্রবল প্রতিপক্ষ হিসেবে আয়োজন করা হয় ও জনপ্রিয়তা লাভ করেছে এবং এর ইতিহাস ১৮৮২ সাল থেকে অদ্যাবধি বহমান।  সচরাচর যুক্তরাজ্য ও অস্ট্রেলিয়ায় প্রতি দুই বছরে আয়োজন করা হয়। অস্ট্রেলিয়া দল বর্তমান অ্যাশেজ ট্রফির ধারকের ভূমিকায় অবতীর্ণ হয়েছে। দলটি পার্থে অনুষ্ঠিত ২০১৭-১৮ সিরিজের তৃতীয় টেস্টের মাধ্যমে নিজেদের হাতে করায়ত্ত্ব করে রেখেছে।
১৮৭৬-৭৭ মৌসুমে ইংল্যান্ড দল অস্ট্রেলিয়া গমন করে ও ক্রিকেট ইতিহাসের প্রথম টেস্ট সিরিজ খেলতে নামে। তবে, অ্যাশেজের উত্থান ঘটেছে ১৮৮২ সালে। অস্ট্রেলিয়া দল ইংল্যান্ডে একমাত্র টেস্টে অংশগ্রহণ করেছিল। ওভালে অনুষ্ঠিত ঐ টেস্টে স্বাগতিক ইংল্যান্ড দল পরাজয়বরণ করে। ফলশ্রুতিতে, দ্য স্পোর্টিং টাইমস বিদ্রুপাত্মক শোকসংবাদ প্রকাশ করে। এতে উল্লেখ করা হয় যে, ইংরেজ ক্রিকেটের মৃত্যু ঘটেছে। এতে আরও উল্লেখ করা হয় যে, এর দেহ সমাহিত করা হবে ও ছাই অস্ট্রেলিয়ায় নিয়ে যাওয়া হবে। সম্মানীয় ইভো ব্লাই এ পরিভাষাটি গ্রহণ করেন। পরবর্তী মৌসুমের শীতকালে তার নেতৃত্বে ইংরেজ দল অস্ট্রেলিয়া গমন করে ও উল্লেখিত অ্যাশেজ নিজ দেশে নিয়ে আসেন।
১৮৮২ সালে পরাজিত হবার পর দ্বি-পক্ষীয় সিরিজটির পরবর্তী আটটি সিরিজে ইংল্যান্ড দল বিজয়ী হয়। তন্মধ্যে, ২২ টেস্টে অংশ নিয়ে দলটি মাত্র চারটিতে পরাজিত হয়েছিল। ১৮৯১-৯২ মৌসুমে সফরকারী ইংল্যান্ড দলকে ২-১ ব্যবধানে পরাজিত করে প্রথমবারের মতো অ্যাশেজ করায়ত্ত্ব করে স্বাগতিক অস্ট্রেলিয়া দল। ১৯৩২-৩৩ মৌসুমে ইংরেজ দল অস্ট্রেলিয়া সফরে আসে। এ সিরিজটি বডিলাইন সিরিজ নামে পরিচিতি পায়। মূলতঃ স্বাগতিক দলের ব্যাটিং প্রতিভা ডন ব্র্যাডম্যানকে মোকাবেলার্থেই তারা শরীর লক্ষ্য করে বোলিং কৌশল উদ্ভাবনে অগ্রসর হয়। এ সময় ইংরেজ বোলারেরা ব্যাটসম্যানদেরকে উদ্দেশ্য করে বল লেগ সাইডের দিকে খেলে ও কাছাকাছি এলাকায় ফিল্ডারের বৃত্তাকারে দণ্ডায়মান থাকে। ইংল্যান্ড ঐ সিরিজে জয়ী হয়। তবে, এ কৌশল অবলম্বনের ফলে ক্রিকেটের আইন পরিবর্তন করতে হয়। এরপর অস্ট্রেলিয়া দল ব্র্যাডম্যানের ব্যাটিংয়ের বদান্যতায় পরবর্তী সিরিজেই অ্যাশেজ করায়ত্ত্ব করে। পরবর্তী উনিশ বছরে ছয়টি সিরিজে এ ধারা বহমান থাকে। এ সময়কালেই অস্ট্রেলিয়া দল সুপরিচিত ১৯৪৮ সালের অ্যাশেজ সিরিজ খেলার জন্যে ইংল্যান্ড গমন করেছিল। পুরো সফরেই দলটি অপরাজিত অবস্থায় থাকে। ফলশ্রুতিতে, দলটি ‘অপরাজেয়’ নামে পরিচিত হয়ে উঠে। পাঁচ টেস্ট নিয়ে গড়া সিরিজে ৪-০ ব্যবধানে সফরকারীরা জয়ী হয়। কাউন্টি দল ও প্রতিনিধিত্বকারী দলের বিপক্ষে নির্ধারিত ২৯টি খেলায় অস্ট্রেলিয়া দল জয় পায় কিংবা ড্র করেছিল।
৩৩০টি টেস্টে অংশ নিয়ে ১৩৪ টেস্টে জয় ইংল্যান্ডের তুলনায় অস্ট্রেলিয়া দল এগিয়ে রয়েছে। ঐ তুলনায় ইংল্যান্ড দল ১০৬ টেস্টে জয় পায় ও বাদ-বাকী খেলাগুলো ড্রয়ে পরিণত হয়। এছাড়াও, সিরিজ জয়ের দিক দিয়ে অস্ট্রেলিয়া ৩৩টিতে জয়ী হয়। অন্যদিকে, ইংল্যান্ড দল ৩২টিতে জয়ী হয়েছে। পাঁচটি সিরিজ ড্রয়ের দিকে গড়ায়। তন্মধ্যে, অ্যাশেজ লাভের ফলে চারবার সিরিজ ড্র করে অস্ট্রেলিয়া দল ট্রফি অক্ষুণ্ন রাখে। একবার সিরিজ ড্র করে ইংল্যান্ড দল অ্যাশেজ করায়ত্ত্ব রাখতে সক্ষম হয়। মাত্র তিনবার একটি দল সিরিজের সবকটি টেস্টে জয় পেয়ে প্রতিপক্ষকে হোয়াইটওয়াশ করে। ১৯২০-২১, ২০০৬-০৭ ও ২০১৩-১৪ মৌসুমে অস্ট্রেলিয়া দল এ সাফল্য পায়। ১৯৭৮-৭৯ মৌসুমে ইংল্যান্ড দল বিরাট ব্যবধানে সিরিজে জয় পায়। সেবার তারা অস্ট্রেলিয়ার মাটিতে স্বাগতিকদেরকে ৫-১ ব্যবধানে পরাভূত করেছিল। ইংল্যান্ড এবং অস্ট্রেলিয়া - উভয় দলই ধারাবাহিকভাবে আটবার সিরিজ জয় করে। ইংল্যান্ড দল ১৮৮২-৮৩ মৌসুম থেকে ১৮৯০ এবং অস্ট্রেলিয়া দল ১৯৮৯ থেকে ২০০২-০৩ মৌসুম পর্যন্ত একাধারে সিরিজ জয় করেছিল। ১৮৮২ সাল থেকে স্বল্পসংখ্যায় টেস্ট সিরিজ আয়োজন করা হয় যা অ্যাশেজ সিরিজের অন্তর্ভুক্ত নয়। সেগুলো হচ্ছে ১৯৭৬-৭৭, ১৯৭৯-৮০, ১৯৮০ ও ১৯৮৭-৮৮। ঐ সিরিজগুলো এ তালিকায় অন্তর্ভুক্ত করা হয়নি।
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার ফ্রিস্টাইল
২০০৮ অলিম্পিক গেমসে পুরুষদের ১০০মিটার ফ্রিস্টাইল বিভাগের প্রতিযোগিতা আগস্টের ১২ ও ১৪ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দু'বার পার করতে হয়।
বাংলাদেশ জাতীয় পল্লী উন্নয়ন সমবায় ফেডারেশন
ইতিহাস
আখতার হামিদ খান কর্তৃক উদ্ভাবিত কুমিল্লা মডেল এর সফলতার পর তৎকালীন সরকার সমন্বিত পল্লী উন্নয়ন কর্মসূচি (আইআরডিপি) প্রতিষ্ঠা করে। পরবর্তীতে এই কর্মসূচিই বাংলাদেশ পল্লী উন্নয়ন বোর্ড (বিআরডিবি) নাম ধারণ করে। ২৮ আগস্ট, ১৯৭৩ সালে বিআরডিবির সহযোগী প্রতিষ্ঠান হিসেবে বাংলাদেশ জাতীয় পল্লী উন্নয়ন সমবায় ফেডারেশন গঠিত হয়
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার ফ্রিস্টাইল
সেমিফাইনাল ও ফাইনাল ছাড়া সর্বমোট নয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।
২০০৮ গেমসে যোগ্যতা অর্জনের মাপকাঠি ছিল ৪৯.২৩সেকেন্ড(A মান) এবং ৫০.৯৫সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
ট্রিপটেরিডিয়া ক্যাভিলিনিয়া
ট্রিপটেরিডিয়া ক্যাভিলিনিয়া (Tripteridia cavilinea) হলো জিওমেট্রিডি গোত্রের একটি পতঙ্গ। এটিকে নিউগিনিতে পাওয়া যায়।
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার ফ্রিস্টাইল
রেকর্ড
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
মহামায়া ধাম
মহামায়া ধাম অথবা বোগড়িবাড়ির মহামায়া মন্দির, ধুবড়ী শহর থেকে প্রায় ৩০ কিমি পূর্বদিকে এবং বিলাসীপাড়া শহর থেকে প্রায় ১০ কিমি পশ্চিমদিকে অবস্থিত একটি মন্দির, হিন্দু তীর্থযাত্রীদের জন্য নিম্ন আসাম অবস্থিত এই মন্দিরটিকে ৫১টি শক্তিপীঠ এর অন্যতম হিসেবে অভিহিত করা হয়। আকর্ষণীয়তার দিক থেকে এই মন্দিরটি গুয়াহাটিতে অবস্থিত কামাখ্যা মন্দির এর পর পর্যটক ও তীর্থযাত্রীদের কাছে দ্বিতীয় আকর্ষণীয় মন্দির। বিশ্বাস করা হয় যে পর্বতজোয়ার জাতির লোকেরা (যেমন, কাছাড়ী, কোচ, নাথ) ঐতিহ্যগতভাবে এই মহামায়া দেবীর পূজা করতেন। এছাড়া পর্বতজোয়ারের জমিদারদের প্রধান উপাস্য ছিল এই দেবী। পরবর্তীতে এই দেবী সার্বজনীন স্বীকৃতি অর্জন করে এবং বর্তমানে নিম্ন আসামের প্রায় সকল হিন্দুই এই দেবীর পূজা করে থাকে।
এই মন্দিরে পশু উৎসর্গ করার ঐতিহ্য ৪০০ বছরের পুরনো এবং এই বলি বিশেষত দুর্গা পূজার সময় দেওয়া হয়। উৎসর্গের জন্য সাধারণত মোষ, বকরি, কবুতর ও হাঁসের মতো পশু-পাখি জবাই করা হয়। বড় মাপের নতুন কোনও নির্মাণ কাজ মূলত নতুন সেতু নির্মাণের পূর্বে এখানে পশুবলি দেওয়া হয় বলে সবসময় গুজব শুনতে পাওয়া যায়। বর্তমানে পশুপ্রেমীরা এই ভয়ানক প্রথার বিরুদ্ধে সোচ্চার হয়েছে।
মহামায়া দেবীর সাথে আরও একটি স্থান যুক্ত সেটি মহামায়া স্নানঘাট মন্দির নামে পরিচিত এবং এটি মূল মহামায়া মন্দির থেকে মাত্র কয়েক কিলোমিটার দূরে অবস্থিত । স্থানীয় মানুষদের বিশ্বাস অনুযায়ী, প্রাচীনকালে এই স্থানেই দেবী মহামায়া স্নান করতেন; তখন থেকেই এ মন্দিরের পুরোহিতরা একটি ''শক্তিযজ্ঞ' আয়োজন করেন।
বীরগঞ্জ পাইলট সরকারি উচ্চ বিদ্যালয়
বীরগঞ্জ পাইলট সরকারি উচ্চ বিদ্যালয় দিনাজপুর জেলার বীরগঞ্জ উপজেলায় অবস্থিত একটি স্বনামধন্য ও ঐতিহ্যবাহী সরকারি শিক্ষাপ্রতিষ্ঠান।
কাচিলা
কাচিলা (নেওয়ারি/নেপালি:कचिला) নেয়ারদের একটি বিশেষ মাংসের উপাদেয় খাবার, যা ভেজানো কাঁচা মাংসের কিমা দিয়ে তৈরি। সাধারণত মহিষের মাংস ব্যবহার করা হয়, তবে ভেড়ার মাংসও কাচিলা তৈরিতে ব্যবহার করা যেতে পারে।
বীরগঞ্জ পাইলট সরকারি উচ্চ বিদ্যালয়
ইতিহাস
বীরগঞ্জ পাইলট সরকারি উচ্চ বিদ্যালয় ১৯৬২ সালে স্থাপিত হয়।
কাচিলা
এটি বিভিন্ন মশলা যেমন রসুন, ধনে পাতা, লাল মরিচ, লবণ এবং মরিচের গুঁড়ার সাথে মাংসের কিমা মিশিয়ে তৈরি করা হয়। উপাদানগুলি মিশ্রিত করার পরে, মেথি বীজের গরম তেল এটির উপরে ঢালা হয়। কিছু হলুদ গুঁড়োও যোগ করা হয় এবং আবার মেশানো হয় যতক্ষণ না এটি কোমল হয়।
বীরগঞ্জ পাইলট সরকারি উচ্চ বিদ্যালয়
অবকাঠামো
মূল ক্যাম্পাসটি ৫ একর জমির ওপর প্রতিষ্ঠিত। আরও ২ একর ৩৮ শতকের মধ্যে রয়েছে বাগান। এ বিদ্যালয় থেকে বিশ্ব ঐতিহ্য কান্তজিউ মন্দির মাত্র ৫ কিঃ মিঃ দূরে এবং দর্শণীয় পিকনিক স্পট শিংড়া ফরেষ্ট ৮ কিঃ মিঃ দূরে।
অর্জন
বিদ্যালয়টি ৪১ তম জাতীয় বিজ্ঞান ও প্রযুক্তি সপ্তাহ-২০১৯, প্রকল্প উপস্থাপনায় ৩য় ও বিতর্ক প্রতিযোগিতায় ১ম স্থান অধিকার করে। এছাড়া ৪০ তম জাতীয় বিজ্ঞান ও প্রযুক্তি সপ্তাহ-২০১৯, প্রকল্প উপস্থাপনায় ১ম, বিতর্ক প্রতিযোগিতা ও বিজ্ঞান অলিম্পিয়াডে ১ম স্থান অধিকার করে।
রেবতীভূষণ ঘোষ
রেবতীভূষণ ঘোষ  (Rebatibhusan Ghosh) (৫ সেপ্টেম্বর  ১৯২১ —  ৩০ ডিসেম্বর ২০০৭) একজন খ্যাতনামা বাঙালি কার্টুনিস্ট ও ছড়াকার। ভারতের প্রথম অ্যামিনেশন ফিল্ম মিচকে-পটাশ-এর চরিত্রাঙ্কন করেছিলেন।
আলু তমা
থাম্ব|আলুর তরকারি রান্না করে ও বাঁশ ভেজে এবং স্যুপে যোগ করা হয় আলু তমা আক্ষরিক অর্থে আলু এবং তমা স্যুপ হিসাবে অনুবাদ করা যেতে পারে। তমা হচ্ছে বাঁশের গাঁজন। একটি সাধারণ আলুর তরকারি রান্না করা হয় এবং শেষ পর্যায়ে বাঁশ ভাজা হয় (কেউ কেউ এটি পছন্দ নাও করতে পারে) এবং স্যুপে যোগ করা হয়। এই স্যুপের আরেকটি উপাদান হল বড়ি বা টেন বড়ি যা কালো চোখের মটর দিয়ে আলু তমা বড়ি তৈরি করে। রসুন, টমেটো এবং লেবুও কিছু লোক ব্যবহার করে। নেপালে বাঁশের কান্ড তাজা (তুষা নামে পরিচিত) এবং গাঁজানো (তমা) উভয়ই খাওয়া হয়।
৩০০: রাইজ অব অ্যান এম্পায়ার
৩০০: রাইজ অব অ্যান এম্পায়ার হলো ২০১৪ সালে মুক্তি পাওয়া মার্কিন এপিক ও যুদ্ধধর্মী ঐতিহাসিক চলচ্চিত্র। এটি পরিচালনা করেন নোম মুরু। এটি ৩০০ চলচ্চিত্রের একটি সিকুয়েল চলচ্চিত্র।
রেবতীভূষণ ঘোষ
জন্ম ও শিক্ষাজীবন
রেবতীভূষণের জন্ম ১৯২১ খ্রিস্টাব্দের ৫ই সেপ্টেম্বর বৃটিশ ভারতের অধুনা পশ্চিমবঙ্গের হাওড়া জেলার বালিতে। পিতা যতীন্দ্রমোহন ঘোষ ও মাতা বিরাজমোহিনী দেবী। রেবতীভূষণ জন্মভিটা থেকে কিছুটা দূরে বেলুড়ে বসবাস করতেন। তার ডাক না ছিল রতনমণি। পরে তিনি অনেক কার্টুনচিত্রে "রতন" নামটি ব্যবহারও করেছেন। ছোটবেলা থেকেই তার ছবি আঁকার ঝোঁক ছিল। তার প্রাথমিক পড়াশোনা বালি ব্যারাকপুর মিডিল ইংলিশ স্কুলে। ম্যাট্রিকুলেশন পাশ করেন রিভার্স টমসন স্কুল থেকে। উত্তরপাড়া কলেজে ইন্টারমিডিয়েট পর্যন্ত পড়ে ভর্তি হন কলকাতার রিপন কলেজে তথা বর্তমানের সুরেন্দ্রনাথ কলেজে । সংস্কৃতে অনার্স সহ বি.এ পাশ করেন। প্রথাগত শিক্ষা ছাড়াই তিনি নিজে নিজেই চর্চা করেছেন। 'সচিত্র শিশির' পত্রিকায় বিনয়কৃষ্ণ বসুর আঁকা কার্টুন দেখে উৎসাহিত হন। রিপন কলেজের ম্যাগাজিনে দ্বিতীয় বিশ্বযুদ্ধের তিন নায়ক -  হিটলার, মুসোলিনি ও স্টালিনকে নিয়ে তার প্রথম কার্টুনটি 'ত্র্যহস্পর্শ' নামে  ছাপা হয়েছিল। কলেজ পত্রিকায় প্রথম এই কার্টুন ছাপা হলেও তখনকার বহুল প্রচারিত সাময়িক পত্রিকা ‘সচিত্র ভারত’ এর প্রথম পাতায় তার কার্টুনের আত্মপ্রকাশ ঘটল ১৯৪০ খ্রিস্টাব্দে। কার্টুনটির নাম ছিল ‘স্বরাজ সাধন’ — শোষিত মানুষের উপর শোষক ধনবানের চিরন্তন পীড়ন। রেবতীভূষণ কার্টুনের পাশাপাশি পেন্টিং ও ড্রয়িংও করতেন।
কর্মজীবন
স্নাতক হওয়ার পর রেবতীভূষণ বার্মা শেল কোম্পানিতে চাকরি নেন এবং এর মধ্যে তার পিতৃবিয়োগ ঘটে যায়। কিন্তু ভারতীয় শিল্পের পাঠ নেওয়ার জন্য ১৯৪২ খ্রিস্টাব্দে তিনি বালি থেকে সাইকেলে বরাহনগরে অবনীন্দ্রনাথ ঠাকুরের নতুন ঠিকানা 'গুপ্তনিবাস'-এ যাতায়াত শুরু করেন। চিত্রকলার নানান বিষয়ে অবনীন্দ্রনাথ ঠাকুরের কাছে পাঠ নেন দীর্ঘ নয় বৎসর। অবশ্য এর মধ্যেই ১৯৪৫ খ্রিস্টাব্দে  আনন্দবাজার পত্রিকায় প্রকাশিত হয় তার প্রথম ব্যঙ্গপ্রতিকৃতি 'ল্যাংচা মিত্র'। ওদের ইংরাজী পত্রিকা 'হিন্দুস্থান স্টান্ডার্ড'-এ আঁকতে থাকেন রাজনৈতিক কার্টুন। এরপর আনন্দবাজার পত্রিকা ও দেশ পত্রিকায় নিয়মিতভাবে প্রকাশিত হতে থাকে  তার ব্যঙ্গচিত্র ও অলংকরণ। ১৯৪৭-৪৮ খ্রিস্টাব্দে 'সত্যযুগ' পত্রিকায় ব্যঙ্গচিত্র আঁকেন। ১৯৫০ এর দশকে যুগান্তর পত্রিকায় আঁকেন ছড়া ও কার্টুন সহ "ব্যঙ্গ বৈঠক"। এই সময়েই বাংলা প্রকাশনার অলংকরণের জগতে শৈল চক্রবর্তী ও রাজনৈতিক কার্টুন জগতে পিসিয়েল তথা প্রফুল্লচন্দ্র লাহিড়ী স্বমহিমায় কাজ করে চলেছেন। কিন্তু রেবতীভূষণ নিজস্ব শৈলীতে এঁকে চলেছেন মাতৃভূমি, অচলপত্র, যষ্টিমধু,  শনিবারের চিঠি, উল্টোরথ, দৈনিক বসুমতী, যুগান্তর, সত্যযুগ, কৃষক, জলসা, বসুধরা, বেতার জগৎ, সিনেমা জগৎ, অমৃত, শারদীয়া যুগান্তর, শারদীয়া আনন্দবাজার, নবকল্লোল, ইত্যাদি পত্রপত্রিকায় এবং নিজগুণে ধীরে  ধীরে জনপ্রিয়তা লাভ করেন। ইতোমধ্যে বার্মা শেলের চাকরি ছেড়ে কেন্দ্রীয় সরকারের চাকরিতে যোগ দিয়েছেন। কিন্তু ধর্মঘটে যোগ দেওয়ায় তার সে চাকরি চলে যায়। তারপর তিনি পেশাদার শিল্পী হয়ে ওঠেন এবং শৈল চক্রবর্তীর মতোই তিনি ফ্রিলান্সিং করতে থাকেন। প্রেমেন্দ্র মিত্রের ঘনাদাকে কমিক্সে রূপ দেবার ব্যাপারে অগ্রগণ্য ভূমিকা গ্রহণ করেন তিনি। ১৯৬৫ খ্রিস্টাব্দে ভারতের প্রখ্যাত কার্টুনিস্ট ও ‘শংকরস্ উইকলি’-র সম্পাদক কেশব শঙ্কর পিল্লাই এর আহ্বানে দিল্লি চলে যান। দিল্লিতে পিল্লাই প্রতিষ্ঠিত চিলড্রেনস বুক ট্রাস্ট কার্যালয়ে ১৯৭০ খ্রিস্টাব্দে সিনিয়র আর্টিস্ট হিসাবে কাজ করেন। সিবিটি প্রকাশিত ছোটদের জ্ঞান বিজ্ঞান ও সাহিত্যের নানা বইয়ের অলঙ্করণ-এ রয়েছে তার তুলির স্পর্শ়। এছাড়াও দিল্লিতে ন্যাশনাল হেরাল্ড, হিন্দুস্তান টাইমস, ইন্ডিয়ান এক্সপ্রেস, পাইওনিয়ার, ফিনান্সিয়াল এক্সপ্রেস, দিল্লি স্টেটসম্যান পত্রিকায় কার্টুন এঁকেছেন তিনি। বাংলা অ্যানিমেশানের এর ক্ষেত্রেও রেবতীভূষণের বিশেষ অবদান আছে। তিনিই প্রথম নিউ থিয়েটার্সএর চলচ্চিত্রের প্রযোজক বি এন সরকারের অনুরোধে বাংলা ভাষার সর্বপ্রথম অ্যানিমেশান ছবি ‘মিচকে পটাশ’এর চরিত্রায়ণ করেন। পশ্চিমবঙ্গ সরকারের প্রযোজনায় স্বাস্থ্য সচেতনতা সম্পর্কিত অ্যানিমেশন ছবি ‘কুইন অ্যানোফিলিস’ও তিনি নির্মাণ করেন। তিনি তার শিল্পকর্ম সম্পর্কে যা ব্যক্ত করেছেন তা হল -
ছবি আঁকার পাশাপাশি প্রকৃতি প্রেমিক রেবতীভূষণ ছড়া লেখা, গান বাজনা, সাঁতারেও বিশেষ পারদর্শী ছিলেন। প্রবীণ বয়সে গঙ্গায় ডাইভ দিয়ে স্নান করতেন বলে, এলাকায় 'ডাইভ দাদু' নামে পরিচিত হন। "ছড়ানো বই" হল তার রচিত ছড়ার সংকলন।
মাকসুদুল হাসান খান
মাকসুদুল হাসান খান একজন বাংলাদেশি সরকারি কর্মকর্তা যিনি জীবন বীমা কর্পোরেশনের বর্তমান চেয়ারম্যান। ইতিপূর্বে তিনি মৎস্য ও প্রাণিসম্পদ মন্ত্রণালয়ের সচিব, বাংলাদেশ পর্য্টন করপোরেশনের চেয়ারম্যান ও দুর্নীতি দমন কমিশনের সচিব হিসেবে দায়িত্ব পালন করেন।
রেবতীভূষণ ঘোষ
জীবনাবসান
খ্যাতনামা কার্টুনিস্ট রেবতীভূষণ ২০০৭ খ্রিস্টাব্দের ৩০শে ডিসেম্বর পরলোক গমন করেন।
উত্তরাধিকার
২০২১ খ্রিস্টাব্দে রেবতীভূষণের জন্মশতবর্ষে শ্রদ্ধা জানাতে কলকাতার লালমাটি প্রকাশন ২৭শে ডিসেম্বর শিল্পীর আঁকা কার্টুন, ব্যঙ্গচিত্র, গ্রন্থ-অলঙ্করণ,স্কেচ,পোর্টেট আর আত্মকথন নিয়ে প্রকাশ করে রেবতীভূষণ: শিল্পী ও কার্টুনিস্ট।
৩০০: রাইজ অব অ্যান এম্পায়ার
কুশীলব
চরিত্রে প্রমুখ।
জাহানাবাদ, খারামেহ
জাহানাবাদ, খারামেহ ( , জাহানাবাদ নামেও রোমানীকরণ ; দিবদান, জাহানাবাদ-ই দিবদান এবং মোহাম্মাদবাদ নামেও পরিচিত) ইরানের ফার্স প্রদেশের খারামেহ কাউন্টির কেন্দ্রীয় জেলার কোরবাল গ্রামীণ জেলার একটি গ্রাম।
৩০০: রাইজ অব অ্যান এম্পায়ার
মুক্তি
৩০০: রাইজ অফ অ্যান এম্পায়ার চলচ্চিত্রটি ০৭ই মার্চ ২০১৪ সালে সারাবিশ্বে মুক্তি পায়।
বক্স অফিস
৩০০: রাইজ অফ অ্যান এম্পায়ার চলচ্চিত্রটি $১১০ মিলিয়ন বাজেটের বিপরীতে উত্তর আমেরিকায় $১০৬.৬ মিলিয়ন এবং সারাবিশ্বে $২৩১ মিলিয়ন ডলারসহ মোট $৩৩৭.৬ মিলিয়ন ডলার আয় করে।
জাতীয় সড়ক ৩৩ (ভারত)
জাতীয় সড়ক ৩৩ (এনএইচ ৩৩) ভারতের একটি জাতীয় সড়ক। সড়কটি আরোয়াল থেকে ফারাক্কা পর্যন্ত বিস্তৃত। এটি বিহার ও পশ্চিমবঙ্গকে সংযুক্তকারী একটি অত্যন্ত গুরুত্বপূর্ণ মহাসড়ক।
প্রলয় চাইল
প্রলয় চেইল (জন্ম ১ নভেম্বর ১৯৫১) একজন ভারতীয় প্রাক্তন ক্রিকেটার। তিনি ১৯৬৭ থেকে ১৯৭৬ সালের মধ্যে বাংলার হয়ে আটটি প্রথম-শ্রেণীর ম্যাচ খেলেন।
জাতীয় সড়ক ৩৩ (ভারত)
মহাসড়কটির দৈর্ঘ ৪৪৩ কিমি (২৭৫ মাইল)। এটি বিহার, ঝাড়খণ্ড ও পশ্চিমবঙ্গের মধ্যে বিস্তৃত। সড়কটির পশ্চিম প্রান্ত ১৩৯ নং জাতীয় সড়কের সাথে এবং পূর্ব প্রান্ত ১২ নং জাতীয় সড়কের সাথে সংযুক্ত।
সাংখুয়া নদী
সাংখুয়া হল সাংখুয়াসাওয়া জেলার একটি নদী ও উপত্যকা। এটি অরুণ নদীর একটি উপনদী।
ভারতের প্রস্তাবিত রাজ্য ও কেন্দ্রশাসিত অঞ্চল
কামতাপুর
পশ্চিমবঙ্গের উত্তরাঞ্চলে কামতাপুর রাজ্য গঠনের দাবি করা হয়েছে। কোচবিহার, আলিপুরদুয়ার, জলপাইগুড়ি আসামের গোয়ালপাড়া, দার্জিলিং, উত্তরদিনাজপুর, দক্ষিনদিনাজপুর, মালদা ও দার্জিলিং শিলিগুড়ি মহকুমা নিয়ে এই রাজ্য গঠনের প্রস্তাব দেওয়া হয়েছে।
লাকসাম (দ্ব্যর্থতা নিরসন)
লাকসাম শব্দটি দিয়ে বোঝানো হতে পারে:
জাতীয় সড়ক ৩৩ (ভারত)
বিহার
অরোয়াল শহরে জাতীয় সড়ক ১৩৯ এর থেকে জাতীয় সড়ক ৩৩ শুরু হয়, এটি মহাসড়কটির পশ্চিম প্রান্ত। অরোয়াল থেকে সড়কটি পূর্বমুখী হয়ে কিঞ্জার অতিক্রম করে জেহানাবাদ শহর পর্যন্ত বিস্তৃত। জেহানাবাহ শহরে সড়কটি জাতীয় সড়ক ২২-এর সাথে যুক্ত হয়। সংযুক্ত স্থান থেকে কিছুটা উত্তরে জেহানাবাদ শহরে জাতীয় সড়ক ২২-এর থেকে পুনরায় জাতীয় সড়ক ৩৩ শুরু হয় এবং পূর্বমুখী হয়ে বিহার শরীফ পর্যন্ত বিস্তৃত। বিহার শরীফে মহাসড়কটি পচানী নদী অতিক্রম করে। এর পরে সড়কটি বিহার শরীফে জাতীয় সড়ক ৩৩ এবং জাতীয় সড়ক ২০ পরস্পর পরস্পরকে অতিক্রম করে। এর পর সড়কটি পূর্বমুখী হয়ে বরবীঘা পর্যন্ত বিস্তৃত। বিহার শরীফ ও বরবীঘার মধ্যবর্তী অংশে সড়কটি সাক্রি নদীকে অতিক্রম করে। বরবীঘায় সড়কটির পার্শ্ব শাখা সড়ক জাতীয় সড়ক ৩৩৩এ শুরু হয়। বরবীঘা থেকে সড়কি উত্তরমুখী হয়ে মকামায় জাতীয় সড়ক ৩১ এর সাথে যুক্ত হয়। পর পরে রাজেন্দ্র সেতুর দক্ষিণ প্রান্তে জাতীয় সড়ক ৩১-এর থেকে পুনরায় জাতীয় সড়ক ৩৩ শুরু হয়। সড়কটি গঙ্গার দক্ষিণ তীর বরাবর মুঙ্গের হয়ে ভাগলপুর পর্যন্ত বিস্তৃত। মুঙ্গের শহরের কাছে বাড়িয়ারপুর থেকে জাতীয় সড়ক ৩৩ এর পার্শ্ব শাখা সড়ক জাতীয় সড়ক ৩৩৩ শুরু হয় এবং ভাগলপুরে জাতীয় সড়ক ৩৩৩বি শুরু হয়। ভাগলপুর থেকে সড়কটি পূর্বমুখী হয়ে কাহেলগাঁ হয়ে বিহার-ঝাড়খণ্ড সীমান্ত পর্যন্ত বিস্তৃত। বিহার-ঝাড়খণ্ড সীমান্তের কিছু আগে পীরপাইয়েন্তির কাছে সড়কটির পার্শ্ব শাখা সড়ক জাতীয় সড়ক ১৩৩ শুরু হয়।
নাসির উদ্দিন চৌধুরী
নাসির উদ্দিন চৌধুরী বাংলাদেশের সিলেট বিভাগের সুনামগঞ্জ জেলার একজন রাজনিতিবিদ। তিনি জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির হয়ে সুনামগঞ্জ-২ (দিরাই-শাল্লা) আসন থেকে সংসদ সদস্য নির্বাচিত হন। বর্তমানে তিনি বাংলাদেশ জাতীয়তাবাদী দলের নেতা।
জাতীয় সড়ক ৩৩ (ভারত)
ঝাড়খণ্ড
সড়কটি বিহার-ঝাড়খণ্ড সীমান্ত থেকে পূর্বমুখী হয়ে সাহেবগঞ্জ শহর পর্যন্ত বিস্তৃত। সাহেবগঞ্জ শহরে মহাসড়কটির সাথে ১৮ নং রাজ্য সড়ক যুক্ত হয়। সাহেবগঞ্জ থেকে সড়কটি গঙ্গা নদীর পশ্চিম তীর বরাবর রাজমহল শহর পর্যন্ত বিস্তৃত। রাজমহল থেকে সড়কটি দক্ষিণমুখী হবে অগ্রসর হয় এবং তলবনা অতিক্রম করে বারহারবা পৌচ্ছায়। বারহারবা থেকে সড়কটি পূর্বমুখী হয়ে ঝাড়খণ্ড-পশ্চিমবঙ্গ সীমান্ত পর্যন্ত বিস্তৃত।
পশ্চিমবঙ্গ
ঝাড়খণ্ড-পশ্চিমবঙ্গ সীমান্তে বেওয়া সেতু দ্বারা নদী অতিক্রম করে সড়কটি পশ্চিমবঙ্গের বেওয়া গ্রামে প্রবেশ করে। সড়কটি দক্ষিণে প্রসারিত হয় এবং দুক্ষা মোড় থেকে পূর্ব দিকে ফিডার খালের পশ্চিম তীর পর্যন্ত প্রসারিত। এর পরে সড়কটি ফিডার খালের পশ্চিম তীর বরাবর দক্ষিণ দিকে ফারাক্কা রেল সেতু পর্যন্ত অগ্রসর হয়। সড়কটি ফারাক্কা রেল সেতু দ্বারা ফিডার খাল অতিক্রম করে ফারাক্কা শহরে জাতীয় সড়ক ১২-এর সাথে যুক্ত হয়।
নাসির উদ্দিন চৌধুরী
জন্ম ও প্রাথমিক জীবন
নাসির উদ্দিন চৌধুরী সিলেট বিভাগের সুনামগঞ্জ জেলায় দিরাই উপজেলার কুলঞ্জ গ্রামে জন্মগ্রহণ করেন।
রাজনৈতিক ও কর্মজীবন
নাসির উদ্দিন চৌধুরী বাংলাদেশ জাতীয়তাবাদী দলের কেন্দ্রীয় সদস্য। তিনি জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির হয়ে সুনামগঞ্জ-২ (দিরাই-শাল্লা) আসন থেকে সংসদ সদস্য নির্বাচিত হন। এর পর যোগ দেন বাংলাদেশ জাতীয়তাবাদী দলে। ২০০১, ২০০৮ ও ২০১৮ সালের জাতীয় সংসদ নির্বাচনে বিএনপির হয়ে নির্বাচনে অংশগ্রহণ করেও পরাজিত হন।
বিরাটি
বিরাটি অঞ্চলে ভারতীয় রাষ্ট্র  পশ্চিমবঙ্গ এর উত্তর ২৪ পরগনা জেলার উত্তর দমদম পৌরসভার মধ্যে অবস্থিত। এটি কলকাতার নিকটবর্তী এবং কলকাতা মেট্রোপলিটন উন্নয়ন কর্তৃপক্ষের (কেএমডিএ) আওতাধীন এলাকার একটি অংশ। থাম্ব|বিরাতি বিগ বাজার